
Parabolamező I-II.

Munkám témája tájkép, amelynek hordozófelülete és tájelemei is parabola antennák ezért kortárs tájképként értelmezhető. A körülöttem látható „táj” irónikus, eltúlzott képét ábrázolja.A parabola antenna része az új ipari környezetnek mely ma körülvesz minket.A parabola antenna kortárs szimbólum, a tömegkommunikáció és a tömeggyártás szimboluma is egyszerre. A tömegkomunikációé, hiszen a parabola a műholddal karöltve valósította először meg, hogy a Föld minden pontjára ugyanaz az információ eljuttatható legyen közel azonos időben. Másrészről a parabola a tömeggyártás tökéletes szimbóluma is. Bár a világ minden pontján több különböző cég gyártja, mindenütt ugyanolyan uniformizáltan jelenik meg.Munkám ihlető forrásaként a szinte végtelenül ismétlődő „parabolamezők” szolgáltak és technikáját is befolyásolták. Az alkotások pointilista stílusban készültek, egy-egy antenna elkészítéséhez ugyanazt a mozdulatsort kellet megismételnem több ezerszer akár csak a hordozóanyagként használt tányért gyártó gépeknek.Munkámat ajánlom mindazoknak akik a tájképet más szemmel, egy parabolán keresztül akarják látni.



